hotchpotch/miracl-hf-unified huggingface dataset:
Espoonlahden kirkko
Espoonlahden kirkko on vuonna 1980 valmistunut kirkko Espoonlahden kaupunginosassa Espoossa. Sen suunnitteli arkkitehtitoimisto Timo ja Tuomo Suomalainen. Kirkkoon on tehty laajennusosa vuonna 1997. Kirkossa on 410 istumapaikkaa, mutta yhdistämällä seurakuntasalin ja kirkkosalin sinne mahtuu 710 vierasta.
Rakennusmateriaaleja ovat muun muassa betoni ja kupari sekä rakennuspaikalta kalliosta louhittu kivi. Salin ulkoseinien sisäpinta on pääosiltaan muurattu louhoskivistä, osiltaan se on tehty betonielementeistä. Kirkko on moderni, ja eräät osat ovat metrin verran kallion sisällä.
Kirkkosalin pohja on muodoltaan monikulmio, ja sen suunta on valittu niin, että jumalanpalveluksen aikana aurinko valaisee alttariseinän. Kirkkosalin kattoon alttarin kohdalle on ripustettu kirkkolaiva. Vuonna 2016 aloitettiin laaja peruskorjaus, jossa saneerataan koko rakennus. Työt valmistuivat kesällä 2017.
Kirkon urut on sijoitettu kirkkosalin etuosaan alttarin viereen, vastapäätä saarnastuolia. Urkujen asennus kirkkoon alkoi keväällä 1982 ja äänitys seuraavan vuoden alussa. Urut on vihitty käyttöön 22. toukokuuta 1983. Ne on rakentanut Urkurakentamo Veikko Virtanen ja niiden julkisivun suunnittelu on arkkitehtien Timo ja Tuomo Suomalaisen ja Virtasen urkurakentamon yhteistyötä.
Urut ovat 40-äänikertaiset. Pillejä on kaikkiaan 2 942, 24 niistä on puisia. Urkupillistön julkisivussa oleva pisin pilli on 600 senttimetriä pitkä ja halkaisijaltaan 27 senttimetriä. Urkujen kokonaiskorkeus on 11 metriä.
Urkujen eri pillistöjen äänikertavalikoiman ja äänityksen on kuvailtu edustavan tyylitään neobarokkista ja pohjoismaalaista ihannetta ja romantiikkaa. Espoonlahden kirkossa on useana vuonna ollut urkukonserttisarja "Kesäillan Urkumusiikkia".
Messier 53
Messier 53 (M53, NGC 5024) on Bereniken hiuksissa sijaitseva pallomainen tähtijoukko, jonka Johann Elert Bode löysi vuonna 1775. Se sijaitsee Linnunradan ulkolaidalla noin 58 000 valovuoden päässä Maasta. Sen iäksi on arvioitu 11-13 miljardia vuotta.
Viikinäinen
Viikinäinen () on Porin kaupungin 69. kaupunginosa. Se sijaitsee Länsi-Porin alueella, Vähäraumaan kuuluvan teknologiakeskus Pripolin ja Pietniemen välissä, ja alue on kaavoitettu omakotitaloille, rivitaloille ja pienkerrostaloille. Alueesta tuli uusi kaupunginosa vuonna 2001. Viikinäisten alue rajoittuu idässä tekniikkaopiston ja teknologiakeskus Pripolin alueeseen, etelässä Länsiväylään ja Professorintiehen, lännessä Pietniemeen ja pohjoisessa Mäntyluodon tien varrella oleviin peltoihin. Alue on siten pinta-alaltaan sangen laaja.
Viikinäinen on paikallisesti tunnettu erityisesti siellä sijainneesta Pelle Miljoonan ladosta. Se oli Professorintien varrella sijainnut kaupungin omistama varastosuuli johon oli 1970-luvun lopussa maalattu "Pelle Miljoona Oy", minkä perusteella rakennus sai kutsumanimensä. Lato paloi maan tasalle kesällä 2004, ja sai pian palamisen jälkeen muistomerkin. Poroksi palaneen lautakasan juurelle pystytettiin puinen kyltti, jossa luki yksinkertaisesti "Pelle Miljoona". Ladon vierestä johtanut tie on nykyään nimetty Pelle Miljoonan tieksi.
Holiday
Holiday ("The Holiday") on Nancy Meyersin ohjaama romanttinen komedia, joka sai ensi-iltansa 2006.
Päähenkilöinä elokuvassa ovat elokuvatrailerien markkinointiyrityksen omistaja, kalifornialainen Amanda Woods (Cameron Diaz) ja hääkolumnisti, englantilainen Iris Simpkins (Kate Winslet). Amanda eroaa miesystävästään Ethanista (Edward Burns) saatuaan tietoonsa, että Evan on pettänyt häntä sihteerinsä kanssa. Iriksen elämä romahtaa, kun hän saa tietää, että hänen pitkäaikainen rakkautensa Jasper (Rufus Sewell) menee kihloihin Iriksen työkaverin Sarahin kanssa. Amandaa ja Iristä yhdistää vain kaksi asiaa, he ovat molemmat katkeran pettyneitä miehiin ja haluavat muutosta elämiinsä.
Amanda ja Iris tapaavat sattumalta Internetissä, kun Amanda hakee lomapaikkaa jouluksi Englantiin. Naiset sopivat kodinvaihdosta, ja jo seuraavana päivänä he matkustavat maapallon puolelta toiselle. Iris pääsee Amandan upeaan kalifornialaishuvilaan, kun taas Amanda pieneen, viehättävään maalaismökkiin.
Alku ei suju aivan suunnitelmien mukaan, mutta pian Iris tutustuu Amandan naapuriin, vanhaan mieheen, Hollywood-käsikirjoittajaan Arthuriin (Eli Wallach) ja Amandan entisen miehen ystävään, elokuvasäveltäjä Milesiin (Jack Black). Amanda tapaa Iriksen isoveljen, Grahamin (Jude Law) ja harrastaa tämän kanssa seksiä jo ensimmäisenä yönä tutustumisen jälkeen.
Iris kuntouttaa Arthurin ja valmistaa tämän tilaisuuteen, jossa muistellaan Arthurin uraa elokuvien käsikirjoittajana. Samaan aikaan hän tutustuu paremmin Milesiin ja alkaa vähitellen rakastua tähän. Miles huomaa naisystävänsä Maggien (Shaynn Sossamon) toisen miehen kanssa ollessaan vuokraamassa elokuvaa Iriksen kanssa. Iris kertoo Jasperista Milesille ja heidän välilleen kehittyy lämmin suhde. Kun Maggie pyytää anteeksi Milesiltä, Miles ei hyväksy anteeksipyyntöä. Hän välittää enemmän Iriksestä.
Amanda viettää aikaansa Grahamin ja hänen tytärtensä kanssa.
Iris saa tietää Grahamin rakastelemisesta Amandan kanssa, josta hän raivostuu ja moittii veljeään.
Kun Iris vihdoin unohtaa Jasperin, pitkäaikaisen rakkautensa kohteen, Jasper ilmestyy Iriksen Kalifornian vuokratalon ovelle ja selittää, kuinka hän ei halua menettää Iristä. Iris ja Jasper ovat kuhertelemassa sohvalla, kun Iris kysyy Jasperin kihlauksesta, ja Jasper myöntää, että on edelleen kihloissa molempien työkaverin Sarahin kanssa. Iris irrottautuu Jasperista ja häätää tämän ulos, jonka jälkeen tajuaa päässeensä irti miehestä. Iris riemastuu.
Samaan aikaan Amanda ja Graham miettivät kaukosuhdetta ja sen toimivuutta, tuloksetta.
Elokuva loppuu iloiseen uudenvuodenviettoon, Grahamin, Amandan, Iriksen ja Milesin kesken.
Sisätön rautatieasema
Sisätön rautatieasema () on rautatieliikennepaikka Ikaalisten kaupungissa. Liikennepaikka sijaitsee rataosalla Sisätön kylän Kivijärvenkulmalla, noin 48 kilometriä pohjoiseen Tampereen rautatieasemalta ja Helsingistä 235,4 rautatiekilometriä.
Sisätön rautatieasema on junakohtauspaikka eikä siellä ole kaupallista henkilö- tai tavaraliikennettä. Liikenteenohjaustoiminnot hoidetaan kaukokäytöllä, eikä asemalla ole miehitystä. Ratapihalla on pääraiteen lisäksi vain yksi sivuraide. Sisättö on ainoa Ikaalisten alueella oleva käytössä oleva matkustajajunien junaliikennepaikka. Varsinaista rautatieasemaa Ikaalisilla ei ole.
Leppävaaran kirkko
Leppävaaran kirkko on Espoon Leppävaarassa sijaitseva Leppävaaran luterilaisen seurakunnan kirkko, joka valmistui vuonna 1979. Kirkon on suunnitellut arkkitehti Olli Kuusi, ja siinä on 315 istumapaikkaa. Noin 450 paikkaa lisätilaa saadaan avaamalla väliseinät seurakuntasaliin ja kokoushuoneeseen.
Kirkko on punatiilinen, ja se on rakennettu rinteeseen. Sisäänkäynti johtaa portaita pitkin puolikaaren muotoiselle kirkkopihalle. Käytännössä koko rakennus on tehty punatiilestä. Kirkkoon on pääsy myös takaa pysäköintipaikalta.
Kirkon peruskorjaus valmistui 2009.
Kirkon urut on valmistanut vuonna 1982 Kangasalan urkutehdas. Urkuja on korjattu 1992 ja peruskorjattu vuonna 2010, työn teki urkurakentamo Veikko Virtanen. Mekaanisissa uruissa on 32 äänikertaa.
Sisättö
Sisättö on kylä Ikaalisten kaupungissa Pirkanmaan maakunnassa. Kylä sijaitsee Sisätönjärven rantamaisemissa Parkanon oikoradan varrella linnuntietä mitattuna noin 17 kilometrin päässä itäkoilliseen Ikaalisten keskustaajamasta. Kylän lähistöllä sijaitsee myös Seitsemisen kansallispuisto. Sisätön kylän alue on laajojen metsien peittämä ja lukuisten pienien lampien ja järvien rikkoma. Miehittämätön Sisätön rautatieasema sijaitsee kylän länsipuolella.
Siikajoen uittokanava
Siikajoen uittokanava eli Painuan uittokanava on Pohjois-Pohjanmaan Vaalassa sijaitseva, vuosina 1903–1907 rakennettu 12 kilometrin pituinen kanava, jota käytettiin tukinuittoon. Kanava yhdistää Oulujärven Painuanlahden ja Siikajoen sivuhaaran Neittävänjoen toisiinsa.
Kanava kulkee suurelta osalta multa-, turve- ja suoalueiden läpi joten kanavan luiskat on tuettu puurakenteilla, kanavan pohjalla on puulava ja reunaluiskiin on tasoitettu paikat uittotyömiehille. Kanavan putouskorkeus on 21,4 metriä ja kanavassa on sen vuoksi yhdeksän 17–120 metrin pituista puista uittoränniä. Painuanlahden päässä kanava kulkee 3,5 kilometriä kuivemman maan halki ja ns. Maaselän poikki se kulkee 200 metriä pitkässä kallioleikkauksessa. Kanavan Neittävän joen puoleisessa päässä oli aikoinaan kolme höyryvoimalla käyvää proomujen päälle rakennettua tukkien nostolaitetta eli kiramoa. Kanavavahdin entinen talo sijaitsee Talassaaressa kanavan varrella mutta Soidinkankaalla sijainnut kanavankaitsijan vahtitupa on siirretty ensin Säräisniemelle ja sittemmin rakennus on palanut.
Kanavahankkeen tarkoituksena oli mahdollistaa Kainuun puun uittaminen myös Siikajoen kautta Pohjanlahteen ja lisätä näin kilpailua Kainuun metsävarojen käytöstä. Kanavaa käyttivät "Raahen Puutavara Osakeyhtiö", "Toiminimi F. A. Juselius" ja "A. Santaholma Osakeyhtiö" puun uittokuljetuksiin Raaheen, Kalajoelle ja Himangalle. Kanava ei kuitenkaan täyttänyt sille asetettuja odotuksia, koska uitto Siika- ja Neittävänjoilla osoittautui hankalaksi. Ensimmäisenä vuonna voitiin uittaa vain kanavan osuus, puut oli sitten nostettava maalle talvehtimaan ja vasta seuraavana keväänä tulvan aikana uitto saattoi jatkua Siikajoessa kohti Pohjanlahtea.
Kanavan käyttö lopetettiin kannattamattomana ja sen viimeinen uittokausi oli vuonna 1922. Kanava on tarkoitus kunnostaa matkailunähtävyydeksi.
The Blues Brothers
The Blues Brothers voi tarkoittaa ainakin seuraavia asioita:
Combat Academy of Finland
Combat Academy of Finland on vuonna 1993 perustettu taistelu-, itsepuolustus- ja kamppailulajien opettamiseen erikoistunut akatemia, jossa opetusta järjestetään harrastetasosta aina ammattilaisten maailmanmestaruuksiin asti.
Opetukseen on osallistunut perustamisesta lähtien yli 12 000 oppilasta yli 600:lla perus- ja jatkokurssilla. Kurssien lajivalikoiman ovat muodostaneet muun muassa kickboxing, thaiboxing, krav maga, ladythaiboxing, kuntonyrkkeily, wing tsun, escrima, brasilialainen jujutsu ja MMA-vapaaottelu.
Combat Academyn amatööri- ja ammattilaiskilpailijat ovat saavuttaneet vuosien aikana kamppailulajeissa yli 10 maailmanmestaruutta sekä reilut 50 MM-, EM-, PM- ja SM -mitallia tuloksekkaan ja ammattimaisen kilpailu- ja valmennustoiminnan ansiosta. Combat Academyn menestyksekäitä kilpailijoita (EM-MM-PRO) ovat olleet mm. Peteri Reima, Jomhod, Mia Eteläpelto, Deo Phetsangkhat, Heidi Björklund, Riikka Järvenpää ja Pok Jääskeläinen.
How Do You Want Me?
How Do You Want Me? on brittiläinen vuosina 1998–1999 tehty tilannekomediasarja.
Dylan Moran esittää sarjassa naiivia Ian Lyonsia, joka on juuri nainut maalaistyttö Lisa Yardleyn (Charlotte Coleman). Asuttuaan vuoden Lontoossa he muuttavat kylään nimeltä Snowle, missä Lisan epämiellyttävä isä (Frank Finlay) kasvattaa kalkkunoita. Hän ja muut Lisan perheenjäsenet (Emma Chambers siskona ja Peter Serafinowicz köyhänä veljenä) eivät hyväksy Iania, ja suurin osa komediasta syntyy tämän yrittäessä elää sopusoinnussa vaimonsa perheen ja kyläyhteisön kanssa.
"How Do You Want Me?" -kokoelma julkaistiin Britanniassa DVD:llä 3. heinäkuuta 2006.Sarjaa tehtiin kaksi kautta, jotka kummatkin sisältävät kuusi episodia.
Kansainvälinen standardi-ilmakehä
Kansainvälinen standardi-ilmakehä ("International Standard Atmosphere", ISA) on kansainvälisen siviili-ilmailujärjestön (ICAO) määrittelemä ilmakehämalli, joka perustuu keskimääräisiin olosuhteisiin Maapallon keskileveysasteilla. Malli perustuu kerroksiin, joiden ominaisuudet se määrittelee.
Uljua
Uljua on järvi Siikalatvan kunnassa Pohjois-Pohjanmaalla. Järvi sijaitsee noin 15 kilometrin päässä Piippolan taajamasta itäkoilliseen lähellä Kestilän Hyvölänrannan Ylipäätä. Järvi laskee kapeaa laskuojaa pitkin Uljuan tekojärveen.
Järven vesi on pääosin suoperäistä.
Nefele
Nefele (, "pilvi") oli kreikkalaisessa mytologiassa pilvien jumalatar, joka esiintyy kertomuksessa Friksoksesta ja Hellestä. Hän nai Athamaksen, mutta tämä erosi hänestä Inon vuoksi.
Friksoksen ja Hellen, Athamaksen ja Nefelen kaksosten, äitipuoli Ino vihasi näitä ja teki kavalan suunnitelman päästäkseen heistä eroon. Hän paahtoi kaiken kaupungin siemenviljan niin, etteivät ne kasvaisi, jolloin paikalliset maanviljelijät katoa peläten kysyivät läheiseltä oraakkelilta neuvoa. Ino lahjoi oraakkelin luokse lähetetyt miehet valehtelemaan muille, että oraakkeli vaatisi Friksoksen uhraamista. Ennen kuin häntä ehdittiin surmata alttarilla, Nefele lähetti kultaisen oinaan pelastamaan hänet ja sisarensa. Helle kuitenkin putosi oinaan selästä kesken matkaa Hellespontoksen, joka on nimetty hänen mukaansa, kohdalla ja hukkui, mutta Friksos selvisi matkan loppuun saakka Kolkhikseen, missä Aietes otti hänet vastaan ja kohteli häntä ystävällisesti antaen tyttärensä Khalkiopen hänelle vaimoksi. Kiitollisena Friksos antoi kuninkaalle oinaan kultaisen taljan, jonka Aietes ripusti temppeliin.
Nefele esiintyy kreikkalaisessa myytissä myös pilvenä, jonka Zeus loi Heran kuvaksi huijatakseen Iksionia tämän suunnitellessa väkisinmakaavansa hänen puolisonsa. Iksionin ja Nefelen suhteen seurauksena syntyivät kentaurit, joita heidän oma äitinsä auttoi taistelussa Heraklesta vastaan.
Munuaiskeränen
Munuaiskeränen eli Malpighin keränen () on munuaisten kuorikerroksessa sijaitseva nefronin osa. Munuaiskeränen koostuu runsasmutkaisesta hiussuonikeräsestä ("glomerulus") ja keräsenkotelosta eli Bowmanin kotelosta.
Veri tulee glomerulukseen munuaisvaltimosta haarautunutta tuojasuonta pitkin ja poistuu viejäsuonta pitkin. Kahden valtimon välissä olevassa hiussuonikeräsessä on tarpeeksi korkea verenpaine (noin 60 mmHg), jonka vuoksi plasmaa suodattuu hiussuonten seinämän läpi keräsenkoteloon. Verestä suodattuvat kaikki veren osat lukuun ottamatta verisoluja sekä lähes kaikkia valkuaisaineita. Proteiineja pääsee glomerulussuodokseen vain muutama gramma vuorokaudessa.
Bowmanin koteloon siirtyvää suodosta kutsutaan alkuvirtsaksi. Sitä erittyy ihmisellä päivän aikana noin 180 litraa, mutta suurin osa siitä palautuu takaisin verenkiertoon munuaistiehyissä.
Friksos
Friksos () oli kreikkalaisessa mytologiassa Athamaksen ja Nefelen poika ja Hellen veli. Hän esiintyy kertomuksessa Iasonista ja argonauteista.
Friksoksen ja Hellen, Athamaksen ja Nefelen kaksosten, äitipuoli Ino vihasi näitä ja teki kavalan suunnitelman päästäkseen heistä eroon. Hän paahtoi kaiken kaupungin siemenviljan niin, etteivät ne kasvaisi, jolloin paikalliset maanviljelijät katoa peläten kysyivät läheiseltä oraakkelilta neuvoa. Ino lahjoi oraakkelin luokse lähetetyt miehet valehtelemaan muille, että oraakkeli vaatisi Friksoksen uhraamista. Ennen kuin häntä ehdittiin surmata alttarilla, Nefele lähetti kultaisen oinaan pelastamaan hänet ja sisarensa. Helle kuitenkin kuoli matkalla tiputtuaan oinaan selästä, mutta Friksos selvisi pääsi perille saakka Kolkhikseen, missä Aietes otti hänet vastaan ja kohteli häntä ystävällisesti antaen tyttärensä Khalkiopen hänelle vaimoksi. Kiitollisena Friksos antoi kuninkaalle oinaan kultaisen taljan, jonka Aietes ripusti temppeliin.
Apollo-komento- ja huoltomoduuli
Apollo-komento- ja huoltomoduuli oli North American Aviationin NASAlle valmistama yhdysvaltalainen avaruusalus. Se koostui kahdesta osasta: huoltomoduulista ja komentomoduulista. Kuulennoilla siihen telakoitiin kuuhun laskeutuva kuumoduuli.
Alun perin Apollo-avaruusaluksista rakennettiin kahta eri versiota: Block I ja Block II, joista ensimmäinen oli tarkoitettu testilentoihin. Yksikään Block I ei kuitenkaan lentänyt miehitettynä Apollo 1:n onnettomuuden takia.
Skylab-aseman lyhyen käyttöajan aikana oli varalla myös "Skylab Rescue"-kapseli. Tarpeen tullen aluksessa olisi laukaisussa ollut kaksihenkinen miehistö. Kapseli olisi voinut tuoda maahan pelastusmiehistön ja kolme asemalla oleskellutta. Alus oli nopeassa laukaisuvalmidessa Skylabin ollessa miehitetty.
Tilattujen Block II -kapselien jälkeen NASA siirtyi käyttämään avaruussukkulaa. Sukkula ei kuitenkaan osoittautunut edulliseksi ja nopeasti uudelleenkäytettäväksi alukseksi, jollaiseksi se suunniteltiin. Lisäksi kahden sukkulan menetys onnettomuuksissa johti uuden avaruuslentokoneen perumiseen ja sukkulaohjelman ennenaikaiseen lopettamiseen. Uuden Orion-aluksen (aikaisemmin CEV) odotettiin lentävän enimmäisen lentonsa 2010. Projekti on kuitenkin pahasti myöhässä. Orion muistuttaa Apollo-avaruusalusta, mutta on kooltaan suurempi. Orion kykenee kuljettamaan kuuden hengen miehistön.
Apollot laukaistiin avaruuteen Saturn IB- tai kuulennoilla Saturn V -kantoraketeilla.
Komentomoduuli (Command Module, CM) oli muodoltaan kartio, jonka halkaisija oli 3,9 metriä ja korkeus 3,2 metriä. Sen elossapitojärjestelmä pystyi pitämään kolme astronauttia hengissä viisi päivää. Vain komentomoduulissa oli lämpösuoja, sillä ennen laskeutumista huoltomoduuli irrotettiin ja sen annettiin palaa maan ilmakehässä. Komentomoduulin etupäässä oli telakointiportti.
Komentomoduulissa vallitseva paine oli noin kolmasosa merenpinnan paineesta ja lämpötila noin 24 °C. Ylimääräisen hiilidioksidin poistoon ilmasta käytettiin litiumhydroksidia. Astronautit nukkuivat vuorotellen kahdessa makuupussissa. Ruoka, vesi, vaatteet ja muut varusteet oli pakattu lokeroihin aluksen seinille.
Komentomoduulissa oli viisi ikkunaa, kaksi eteenpäin näyttävää telakoinnin avuksi ja kolme yleiseen tarkkailuun.
Huoltomoduuli (Service Module, SM) oli paineistamaton aluksen osa, johon oli sijoitettu tukijärjestelmiä. Se oli sylinterin muotoinen ja tehty alumiinimetalliseoksesta. Alus sai virtansa polttokennoista. Huoltomoduulissa oli pää- ja asennonsäätömoottorien ajoainesäiliöt, happi- ja vetysäiliöt polttokennoille sekä heliumsäiliöt tyhjenevien tankkien paineistukseen.
Huoltomoduuliin sijoitettu päämoottori käytti hypergolista hydratsiinin ja UDMH:n sekoitusta polttoaineena ja typpitetraoksidia hapettimena. Se kykeni tuottamaan 91 kN:n työntövoiman. Päämoottorin lisäksi huoltomoduulissa oli 16 neljään neljän moottorin ryppääseen sijoitettua 445 N:n asennonsäätömoottoria. Ne polttivat monometyylihydratsiinia ja typpitetraoksidia.
Helle (mytologia)
Helle oli kreikkalaisessa mytologiassa Athamaksen ja Nefelen tytär ja Friksoksen sisar. Hän esiintyy kertomuksessa Iasonista ja argonauteista.
Hellen ja hänen kaksoisveljensä Friksoksen äitipuoli Ino vihasi lapsipuoliaan. Hän teki suunnitelman kaiken kaupungin siemenviljan paahtamisesta niin, ettei se tuottaisi satoa. Kun paikalliset maanviljelijät katoa peläten kysyivät läheiseltä oraakkelilta neuvoa, Ino lahjoi oraakkelin luokse lähetetyt miehet valehtelemaan muille, että oraakkeli vaatisi Friksoksen uhraamista tilanteen korjaamiseksi. Sisarusten oikea äiti Nefele lähetti kuitenkin kultaisen oinaan pelastamaan lapsiaan ennen kuin Friksos ehdittiin surmata alttarilla.
Kultainen oinas lensi yli taivaan kantaen sisaruksia selässään turvaan. Kesken matkaa Helle putosi oinaan selästä nykyisen Hellespontoksen kohdalla ja hukkui; salmi nimettiin myöhemmin hänen mukaansa. Friksos selvisi perille saakka Kolkhikseen, missä Aietes otti hänet vastaan ja kohteli häntä ystävällisesti antaen tyttärensä Khalkiopen hänelle vaimoksi. Kiitollisena Friksos antoi kuninkaalle oinaan kultaisen taljan, jonka Aietes ripusti esille temppeliin.
Mulkuanjärvi
Mulkuanjärvi on Siikalatvan Järvikylässä sijaitseva järvi, jonka korkeus merenpinnasta on 111 metriä ja pinta-ala noin 0,7 km². Järvessä olevia lahtia ovat Kärkkäälänlahti, Kankaanlahti, Säynäjälahti ja Kotilahti.
Mulkuanjärven eteläkärkeen laskee Eteläjoki. Järven vedet laskevat Mulkuanjoen kautta Siikajokeen.
Teknokratia
Teknokratia (”tekno” tulee kreikan sanasta "tekhne", joka merkitsee sekä ”tietoa" että "taitoa” sekä ”kratia” kreikan sanasta "kratos", joka merkitsee ”valtaa”) on oppi, jonka mukaan tiedolla ja taidolla sekä niiden osaajilla tulisi olla yhteiskunnassa hallitseva asema. Teknokraattisessa yhteiskunnassa valtaa käyttävät asiantuntijat. Käsite syntyi Yhdysvalloissa ensimmäisen maailmansodan jälkeen.
Teknokratian juuret ovat Frederick Taylorin tieteellisessä liikkeenjohdossa (taylorismi).
Teknokraattisiksi nimitetään usein virkamieshallituksia.
Neuvostoliiton hallintoa vuosina 1917–1955 on nimitetty teknokratiaksi. Vielä vuonna 1986 89 % politbyroon jäsenistä oli insinöörejä.
Kiinassa hallituksen jäsenistä kahdeksan yhdeksästä on insinöörejä tai tiedemiehiä.
Samaan aikaan Yhdysvaltain kongressin 535 jäsenestä yksi oli tiedemies ja yksi insinööri, mutta yli 200 lakimiehiä.
Isohirvenjäkälä
Isohirvenjäkälä eli islanninjäkälä ("Cetraria islandica") on yksi Suomen yleisimmistä jäkälälajeista.
Isohirvenjäkälä on päältä kiiltävä, ruskehtavan harmaa, alta vaalea leveäliuskainen jäkälä. Kasvukorkeus 5–10 cm. Se muodostaa usein laajoja mättäitä.
Isohirvenjäkälä kasvaa melko kuivilla paikoilla: tunturikankailla, harjuilla, kallioilla ja kuivissa kangasmetsissä.
Isohirvenjäkälästä on tehty puuroa ja leivänjatketta Islannissa, Norjassa ja pula-aikana myös Suomessa.
Isohirvenjäkälä on ravitsevaa: siinä on hiilihydraatteja, rautaa ja sinkkiä. Se on kitkerän makuista, joten siitä pitää poistaa jäkälähapot ennen ihmisravinnoksi käyttämistä. Isohirvenjäkälästä on tehty myös alkoholia, ja sitä on käytetty rohdoslääkkeenä. Koska jäkälät keräävät raskasmetalleja, on ravintojäkälän keräyspaikkoja harkittava tarkkaan. Tulee myös muistaa, että jokamiehenoikeus ei ulotu jäkälien keräämiseen toisen maalta.
DuckTales 2
DuckTales 2 on Capcomin kehittämä ja julkaisema "Ankronikkaan" perustuva tasohyppelypeli. Peli julkaistiin vuonna 1993 NES:lle ja Game Boylle. Peli on jatko-osa vuoden 1989 pelille "DuckTales". Pelimekaniikka on suurin piirtein samanlainen kuin edeltäjässään.
"DuckTales 2":ssa Roope Ankka etsii isänsä Fergus MacAnkan kadonnutta aarretta. Roopen täytyy ensin löytää seitsemän kartanpalaa, jotka ovat eri puolella maailmaa. Kun kartanpalat ovat löytyneet ja ne on yhdistetty toisiinsa, kartta kertoo aarteen sijaitsevan Skotlannissa.
Peli ei myynyt edelliseen osaan verrattuna kovinkaan paljon. Syynä oli 16-bittisten konsoleiden valtaus, kun Sega Mega Drive ja Super Nintendo ilmestyivät markkinoille.
Pelissä Roope matkustaa Niagaran putouksille, Bermudan kolmioon, Muhun, Egyptiin ja Skotlantiin. Jokaisessa paikassa on yksi kartanpala ja välipomo. Kun kaikki viisi välipomoa on voitettu, olipa kadonnut aarre hankittu tai ei, Kulta-Into Pii kidnappaa Leenan. Tätä tapausta seuraa lopputaistelu, joka lopettaa pelin.
Baja (Unkari)
Baja (, ) on kaupunki Etelä-Unkarissa. Se on Bács-Kiskunin läänin toiseksi suurin kaupunki ja sijaitsee noin päässä läänin pääkaupungista Kecskemétistä. Bajan pinta-ala on ja asukasluku (2009). Kaupungin nimi tarkoittaa härkää turkin kielellä.
Timiș (piirikunta)
Timiș (IPA: [], , ) on piirikunta Romanian Baanaatin historiallisella alueella. Piirikunnan pääkaupunki on Timișoara. Sen pinta-ala on 8 697 km² ja siellä on noin 693 104 asukasta (vuonna 2014).
Piirikunnan pinta-ala on yhteensä 8 697 km² (3,6 prosenttia Romanian pinta-alasta), mikä tekee siitä Romanian suurimman piirikunnan.
Timișin piirikunta rajautuu idässä Hunedoaran piirikuntaan, etelässä Caraș-Severinin piirikuntaan, pohjoisessa Aradin piirikuntaan sekä luoteessa Unkarin Csongrádin lääniin ja lounaassa Serbiaan.Vuoden 2011 väestönlaskennan mukaan piirikunnassa oli 649 777 asukasta ja sen väestötiheys oli 74,71 asukasta neliökilometrillä.
Piirikunnan asukkaista romanialaisia on 83 prosenttia, unkarilaisia 7,5 prosenttia, romaneja 2 prosenttia, saksalaisia 2 prosenttia, serbejä 2 prosenttia sekä bulgarialaisia, ukrainalaisia ja muita alle 1 prosentti.
Arvovaltainen opetus
Arvovaltainen opetus on kirjoitus, joka tunnetaan Nag Hammadin kirjastosta (koodeksi VI, kirja 3). Kirjoitus on peräisin noin vuosilta 150 255. Se on kirjoitettu alun perin kreikaksi, ja Nag Hammadista löydetty teksti on tästä tehty koptinkielinen käännös.
"Arvovaltainen opetus" ei ole suoranaisesti gnostilainen kirjoitus, sillä se ei sisällä mitään varsinaista gnostilaista myyttiä, kuten kuvausta maailman synnystä. Se kuvaa monien muiden antiikin ajan tekstien ja joidenkin gnostilaisten tekstien tavoin sielun matkaa taivaan täyteydestä alas ruumiiseen, jossa se joutuu tunteiden ja syntien valtaan. Kirjoitus jakaa samalla ihmiset niihin, joilla on tietoa, ja tietämättömiin. Elaine Pagelsin mukaan kirjoitus hyökkää samalla katolisia oikeaoppisina itseään pitäneitä kristittyjä vastaan katsomalla näiden olevan ymmärtämättömiä ja "pakanoita pahempia".
Idar-Oberstein
Idar-Oberstein on kaupunki Rheinland-Pfalzin osavaltiossa Saksassa. Kaupungin asukasluku on 28 350 (31.12.2015). Idar-Oberstein on tunnettu jalokivistään. Bruce Willis on kotoisin kaupungista.
Piilokamera (televisiosarja)
Piilokamera () on televisiosarja, jossa esitetään piilokameralla tallennettuja, usein noloja tilanteita. Yleensä tilanteen lopussa joku kertoo kohteelle: "Olet piilokamerassa." ().
Piilokamera pohjautuu radiossa esitettyyn Allen Funtin ideoimaan "Candid Microphone" -sarjaan. Kun ohjelma siirtyi television ABC -verkkoon vuonna 1948 sama nimi säilyi, kunnes se seuraavana vuonna muutettiin nykyiseen muotoonsa sarjan siirtyessä NBC:lle.
Ohjelman nykyisinä juontajina toimivat Allen Funtin poika Peter Funt ja Dina Eastwood.
Ohjelmaan ei ole tehty uusia jaksoja vuoden 2004 jälkeen.
No Presents for Christmas
No Presents for Christmas on King Diamondin ensimmäinen single-levy. Single on vuodelta 1985. Alkuperäisen 12 tuuman vinyylilevyn on tuottanut Roadrunner Records. Levyn eurooppalaisessa kansikuvassa on valkoinen tausta ja joulukelloja.
Molemmat singlessä olevat kappaleet ovat myös Fatal Portraitin remasteroidussa versiossa.
Rikhard Ankanmieli
Rikhard Ankanmieli on Roope Ankan esi-isä, jonka haamu kummittelee Ankkapurhan linnassa. Rikhard Ankanmieli kätki kuninkaalta saamansa aarteensa ryöstäjiltä ja muurasikin itsensä seinän sisään. Carl Barksin tarinassa "Vanhan linnan salaisuus" Roope, Aku ja Tupu, Hupu ja Lupu lähtevät linnaan etsimään aarretta ja kohtaavat Ankanmielen haamun, joka on suuttunut heille. Haamu on piirretty kyseisessä tarinassa näkymättömänä ja vain Ankanmielen luurangon varjo näkyy seinällä (tarinan lopussa selvisi, että haamu oli huijausta). Don Rosan tarinoissa taas haamu on Ankanmielen oikea hahmo.
Taitoluistelun Euroopan-mestaruuskilpailut 2007
Vuoden 2007 taitoluistelun Euroopan-mestaruuskilpailut järjestettiin Varsovassa, Puolassa 22.–28. tammikuuta. Kilpailuissa kilpailtiin miesten ja naisten yksinluistelussa, pariluistelussa sekä jäätanssissa.
Halloween (kappale)
Halloween on King Diamondin toinen single. Se julkaistiin vuonna 1986 on kolmeraitaisella kuvallisella 12 tuuman vinyylilevyllä, jonka tuotti Roadrunner Records.
Kidutettujen kuntoutuskeskus
Kidutettujen kuntoutuskeskus on kotimaissaan kidutetuille pakolaisille ja turvapaikanhakijoille apua tarjoava poliklinikka ja psykiatrisen erikoissairaanhoidon yksikkö. Keskus harjoittaa myös tutkimusta ja antaa neuvontaa kidutettujen perheille. Vuodesta 1993 lähtien sen toimipaikkana on ollut Helsinki. Keskuksen toiminnasta vastaavat Helsingin Diakonissalaitos ja Sosiaali- ja terveysjärjestöjen avustuskeskus.
Keskuksessa hoidetaan joka vuosi noin 200 potilasta. Potilaista kaksi kolmasosaa on miehiä. On kuitenkin paljon pakolaisia ja turvapaikanhakijoita, jotka eivät käytä kuntoutuskeskuksen palveluita kidutuksenomaisista kokemuksista huolimatta. Noin neljäsosan Suomessa elävistä pakolaisista arvioidaan joutuneen kärsimään kidutuksesta.
Semin selitys
Semin selitys on gnostilainen kirjoitus, joka tunnetaan Nag Hammadin kirjastosta (koodeksi VII, kirja 1). Se kertoo Semin taivaaseenastumisesta ja tulosta maan päälle. Kirjoitus esittää oman tulkintansa vedenpaisumuksesta, Sodoman tapahtumista ja Vapahtajan ylösnousemuksesta.
Sem (Shem) on todennäköisesti ymmärrettävä samaksi henkilöksi kuin Vanhan testamentin Seem, Nooan poika. Kirjoitus viittaa häneen ensimmäisenä ihmisenä maan päällä, samaan tapaan kuin Vanha testamentti opettaa Aadamista. Hänet voidaan kuitenkin yhdistää myös Jeesukseen, joka sanoo Uudessa testamentissa: "jo ennen kuin Abraham syntyi -- minä olin".
Vikersundbakken
Vikersundbakken on lentomäki Vikersundissa Modumin kunnassa Norjassa.
Vikersundbakkenissa järjestetään mäkihypyn maailmancupin ja lentomäen maailmanmestaruuskilpailuita. Lentomäen nimi oli ensin tilapäisesti Skiflygingsbakken (), ennen kuin se muutettiin nykyiseen muotoonsa.
Vikersundissa on hypätty mäkeä Vikersund IF -seuran perustamisvuodesta 1894 alkaen vuoteen 1935 asti kuudessa eri hyppyrimäessä. Koko tämän ajan seura etsi parasta paikka hyppyrimäelle Vikersundissa. Vuonna 1936 rakennettiin uusi hyppyrimäki nykyiselle paikalleen. Avajaisissa tammikuussa 1936 Reidar Andersen hyppäsi 86 metriä. Ensimmäistä kertaa mäkeä suurennettiin vuonna 1956.
Vuosina 1964–1965 mäki suurennettiin K155-lentomäeksi, pitkän väännön jälkeen, koska myös Rena IL halusi lentomäen omaan mäkikeskukseensa. Lentomäki avattiin maaliskuussa 1966 Bjørn Wirkolan tehdessä avajaishypyn. Seuraava suurempi muutos tehtiin vuoden 2000 lentomäen MM-kilpailuihin, jolloin K-piste siirrettiin 185 metriin ja HS-piste asetettiin 207 metriin. Uudesta mäestä pystyi hyppäämään noin 220 metriä, kuten Roland Müller osoitti Continental Cupin kilpailussa vuonna 2004 hyppäämällä 219 metriä.
Vuonna 2004 julkaistiin projekti kokonaan uuden lentomäen rakentamiseksi lähelle Osloa, tämän johdosta Vikersundissa pelättiin että Norjan lentomäkikeskus siirrettäisiin Osloon ja Vikersundin lentomäki suljettaisiin. Oslon lentomäki projekti on kuitenkin toistaiseksi jäässä.
Huhtikuussa 2010 aloitettiin kokonaan uuden, maailman suurimman lentomäen rakentamistyöt vuoden 2012 MM-kilpailuja varten vanhan hyppytornin räjäyttämisellä. Uuden lentomäen suunnittelivat Sebastjan ja Janez Gorišek, jotka suunnittelivat myös uuden Letalnican lentomäen Planicaan. Uusi lentomäki suunnattiin eri kulmaan vuoren rinteeseen ja vauhtimäki muotoiltiin vuoren rinteeseen betonista ja teräksestä. Uuden lentomäen K-piste sijaitsi 195 metrissä ja HS-piste 225 metrissä. Rakennuskustannukset olivat noin 10 miljoonaa euroa. Rakkennustyöt saatiin valmiiksi joulukuussa 2010 ja virallisia avajaisia vietettiin 9. helmikuuta 2011. Seuraavana viikonloppuna Norjan Johan Remen Evensen hyppäsi mäestä uuden maailmanennätyksen 246,5 metriä. Seuraavana vuonna investoitiin vielä 5 miljoonaa euroa yleiseen infrastruktuuriin, kuten uuteen hiihtohissiin, monitoimirakennukseen, futuristiseen hyppääjien lämpiöön vauhtimäen huipulle, nimeltään "Vingen" ja vauhtimäen somistamiseen.
Vuonna 2014 alastulorinteen profiilia muotoiltiin uudelleen vieläkin pitempien hyppyjen saavuttamiseksi ja K-piste siirrettiin 200 metriin. Slovenialainen Peter Prevc paransi maailmanennätystä 14. helmikuuta 2015 hyppäämällä 250,0 metriä. Heti seuraavana päivänä norjalainen Anders Fannemel hyppäsi uuden maailmanennätyksen 251,5 metriä.
Mäkiennätyksen ja samalla maailmanennätyksen 253,5 metriä on hypännyt Stefan Kraft.
Vappu Taipale
Vappu Tuulikki Taipale (o.s. "Puustinen", s. 1. toukokuuta 1940 Vaasa) on suomalainen lääketieteilijä, poliitikko ja entinen valtioneuvoston jäsen.
Taipale toimi Stakesin pääjohtajana vuodesta 1992 vuoteen 2008, jolloin hän jäi eläkkeelle. Sitä ennen hän toimi muun muassa sosiaali- ja terveyshallituksen pääjohtajana sekä sosiaali- ja terveysministerinä 1.7.1982 – 6.5.1983. Taipale edustaa sosiaalidemokraatteja, ja hän oli Sosialidemokraattisten Naisten puheenjohtaja vuosina 1984–1990. Vappu Taipaleelle myönnettiin professorin arvo vuonna 1991. Vaasan yliopisto on nimennyt Taipaleen hallintotieteiden kunniatohtoriksi vuonna 1998.
Vappu Taipale valmistui ylioppilaaksi vuonna 1960 ja lääketieteen lisensiaatiksi vuonna 1966 sekä väitteli lääketieteen ja kirurgian tohtoriksi vuonna 1980. Hän työskenteli nuorisopsykiatrina Auroran sairaalan nuorisopoliklinikalla vuosina 1970–1974 ja erikoislääkärinä Helsingin yliopistollisen keskussairaalan lastentautien klinikalla vuosina 1975–1979. Taipale on ollut dosenttina Tampereen yliopiston terveystieteen laitoksella erikoisalanaan lasten ja nuorisopsykiatria sekä Kuopion yliopistossa alanaan lastenpsykiatria. Hänen puolisonsa on Ilkka Taipale.
Vuonna 2001 Taipale aiheutti kohun, kun hän sanoi Ylioppilaslehden haastattelussa kokeilleensa opiskeluaikoinaan LSD:tä.
The Family Ghost
The Family Ghost on King Diamondin single, joka julkaistiin vuoden 1987 studioalbumilta "Abigail".Kotisivut
Cohenin oireyhtymä
Cohenin oireyhtymä on peittyvästi periytyvä oireyhtymä, jonka taudinkuvaa hallitsevat epämuodostumat, lihasvelttous, liikalihavuus sekä toisinaan näkövamma. Oireyhtymään kuuluu kehitysvammaisuutta.
Yleensä Cohen-lapsilla havaitaan pieni pää ja useita muita poikkeavuuksia pään alueella. Syndrooma periytynee pääasiassa kahdeksannen kromosomin (COH1-geenin sijainti 8q22-q23) välityksellä.
Vuonna 2002 julkaistun tutkimustuloksen mukaan oireisto on Suomessa epätavallisen yleinen. Se oli todettu maassa 35 henkilöllä, ja samanaikaisesti koko maailmassa oli yhteensä noin sata tunnettua tapausta. Oireyhtymän katsotaan kuuluvan suomalaiseen tautiperintöön. Sitä esiintyy myös Israelissa epätavallisen paljon.
Cohenin oireyhtymä on saanut nimensä M. Michael Cohenilta, jonka johtama ryhmä kuvasi sairauden vuonna 1973. Oireyhtymää sairastavat yhtäläisesti sekä naiset että miehet.
Viimeinen tuomio (täsmennyssivu)
Viimeinen tuomio voi viitata seuraaviin asioihin:
Suuren Setin toinen opetus
Suuren Setin toinen opetus on gnostilainen apokryfinen kirjoitus, joka tunnetaan Nag Hammadin kirjastosta (koodeksi VII, kirja 2). Kirjoitus poikkeaa varhaiskristillisen kirjallisuuden enemmistöstä siinä, että sen mukaan Jeesus ei todellisuudessa kuollut ristillä. Ainoastaan pieni osa ensimmäisten vuosisatojen kirjoituksista pitää ristinkuolemaa valheellisena. Kirjoituksen mukaan Jeesuksen sijasta ristillä kuoli Simon Kyreneläinen.
Kirjoituksessa Jeesuksen suuhun on laitettu seuraavat sanat:
Ajatus ristin yläpuolella nauravasta todellisesta elävästä Jeesuksesta esiintyy myös gnostilaisessa "Pietarin ilmestyksessä". Ennen "Suuren Setin toisen opetuksen" löytämistä ajatusta toisen henkilön kuolemasta ristillä Jeesuksen sijasta oli kuitenkin pidetty tyypillisenä lähinnä islamilaisen teologian Jeesus-opetukselle. Islamilaiset apologistit ovatkin hyödyntäneet kirjoitusta, koska se sopii yhteen Koraanin Jeesus-opetuksen kanssa.
Toinen mysteeri liittyy kirjoituksen nimeen, sillä se antaisi olettaa, että olisi ollut myös "Ensimmäinen opetus". Kirjoituksen nimi viittaa Setiin, Aadamin ja Eevan kolmanteen poikaan. Hänen kunnioittamisensa oli tyypillistä setiläisille gnostilaisille.
Leijat Helsingin yllä (elokuva)
Leijat Helsingin yllä () on Peter Lindholmin ohjaama suomalainen vuonna 2001 valmistunut ruotsinkielinen elokuva. Se perustuu Kjell Westön samannimiseen romaaniin. Elokuva kertoo suomenruotsalaisen perheen tarinan 1960-luvulta 1990-luvulle. Elokuvassa menestyvä mutta katkera liikemiesisä Henrik Bexar kohdistaa suuria odotuksia lapsiinsa. Lahjakas esikoispoika Dani katkaisee lopulta välinsä perheeseensä hakeutuen hippien ja huumausaineiden pariin. Keskinkertaisuutena pidetty pikkuveli Riku menestyy 1980-luvun juppivuosien talouselämässä.
Anti-folk
Anti-folk on amerikkalaisesta folkista ja punk rockista ammentava urbaanin folk-musiikin tyylilaji, joka sai alkunsa New Yorkissa 1980-luvun puolivälissä. Anti-folk-muusikot yhdistivät punkin poliittisen kantaaottavuuden ja folkin musiikillisen tradition. Tyylilajille tyypillistä on myös itseironia, jolla pyritään ottamaan etäisyyttä aiempaan tosikkomaisena ja teennäisenä koettuun poliittisen folk-musiikin traditioon. Anti-folk-levyt ovat usein tarkoituksella hiomattoman kuuloisia.
Anti-folk on sittemmin levinnyt Yhdysvaltojen ulkopuolelle, ja tyyli on saavuttanut suosiota etenkin Britanniassa. Monen muun underground-musiikin tyylilajin tavoin anti-folkin poliittisuus on vähentynyt, ja anti-folk-nimi yhdistetään nykyisin usein ennen kaikkea musiikilliseen tyyliin, jossa kuuluvat 1980-luvun poliittisen anti-folkin vaikutteet.
Cornelia de Lange -oireyhtymä
Cornelia de Lange -oireyhtymä on oireisto, johon kuuluu kehitysvammaisuutta, epämuodostumia ja poikkeuksellista lyhytkasvuisuutta. Lisäksi potilaiden kasvonpiirteet ovat hyvin samanlaiset.
CdL-potilaat muistuttavat ulkonäöllisesti toisiaan. Oireyhtymä on nimetty lastentautiopin professori Cornelia Catharina de Langen (1871–1950) mukaan. Lange kuvasi vuonna 1933 kahta tyttöä, jotka olivat niin samannäköisiä, että hän oli alun perin luullut heitä samaksi henkilöksi. Sairauden esiintyvyydestä ei ole varmaa tietoa, mutta maailmanlaajuisesti tunnettuja tapauksia on yli tuhat. Todennäköisesti yksi lapsi 40 000:sta–100 000:sta kärsii oireistosta.
Kehitysvamman aste vaihtelee lievästä vaikeaan. Lapsi oppii usein kävelemään huomattavasti tavallista myöhemmin. Klassisessa muodossa lapset oppivat kävelemään noin viisivuotiaina, lievässä muodossa alle kaksivuotiaina. Monet eivät opi koskaan puhumaan, mutta tuella ja rohkaisulla hekin oppivat käyttämään muutamia sanoja. Lievää muotoa sairastavat voivat oppia puhumaan, mutta oppiminen voi olla hidasta, ja puhe voi ilmaantua vasta viisi-kuusivuotiaana. Tukitoimena he opettelevat tukiviittomia. Lapset ovat yllättävän näppäriä käsistään.
CdL-ihmisillä on samanlaiset ulkonäköpiirteet. Heillä on ohuet usein yhteen kasvaneet kulmakarvat ("synofrys") ja pitkät silmäripset. Nenä on usein pieni ja nenänkärki pysty. Nenän etäisyys ylähuulesta on pitkä. Suu on sirppimäinen, ja suupielet kaartuvat alaspäin. Leuka on pieni ja kaula lyhyt. Ääni on usein matala ja karhea.
Oireyhtymään liittyy usein epämuodostumia, mutta raajapoikkeavuuksien kirjo vaihtelee suuresti. Esimerkiksi sormia tai jopa kämmen saattaa puuttua. Kyynärnivelen liikerajoitus on yleisin oire, samoin lyhyt peukalon kämmenluu.
Yhdysvalloissa CdL-aikuisten tavalliseksi pituudeksi on mitattu noin 120–150 cm. CdL-lapset syntyvät muita lyhyempinä mutta ovat normaalipainoisia. Lapset pysyvät ikätovereitaan lyhyempinä.
CdL-lapsilla on usein takaisinvirtaus eli refluksioireita (GER-oireita). Heillä esiintyy myös epilepsiaa, verihiutaleiden vähyyttä ja unihäiriöitä.
Oireyhtymä jaotellaan usein "lievään" ja "klassiseen" eli vaikeaan sairausmuotoon. Suunnilleen kymmenen prosenttia CdL-lapsista, joilla on klassinen muoto, on sydämen rakenne poikkeava, mutta näistä vain kolmella prosentilla niin vakava, että avosydänleikkaus on välttämätön. Lievässä muodossa sydänviat ovat lieväoireisia ja niillä on hyvä ennuste.
Yleensä vammaisilla on lisäksi jonkin asteinen kuulovamma. Myös likinäköisyyttä esiintyy, eikä roikkuva yläluomi ("ptoosi") ole harvinainen.
Oireyhtymän aiheuttaa geenivirhe. Noin 60 prosentilla oireyhtymän syynä on NIPBL-geenivirhe.
Sarah Meier
Sarah Meier (s. 4. toukokuuta 1984 Bülach) on sveitsiläinen taitoluistelija ja Euroopan mestari Bernistä 2011. Lisäksi Meier on voittanut EM-kilpailuista hopeaa Varsovasta 2007 ja Zagrebista 2008. Hän on kahdeksankertainen Sveitsin mestari.
Meierin koko perhe harrastaa luistelua, ja ensimmäisen kerran Sarah pääsi jäälle jo kaksivuotiaana. 4-vuotiaana hän osallistui lasten luistelukurssille, ja pian hän pääsi jo kilpailemaan. Ensimmäisen kerran hän onnistui kaksoisaxelissa 10-vuotiaana, ja kolmoislutzissa jo 12-vuotiaana. 13 vuoden iässä hän pystyi suorittamaan kaikki kolmoishypyt.
Meierin äiti on kansainvälinen luistelutuomari. Hänen siskonsa ja äitinsä harrastavat muodostelmaluistelua. Sarahin täti on entinen taitoluistelija ja nykyään Sarahin valmentaja. Sarahin isä, setä ja kaksi serkkua harrastavat jääkiekkoa.
Silvanoksen opetukset
Silvanoksen opetukset on gnostilainen apokryfinen kirjoitus, joka tunnetaan Nag Hammadin kirjastosta (koodeksi VII, kirja 4). Kirjoitus sisältää nimensä mukaisesti muuten tuntemattoman gnostilaisen opettajan Silvanoksen opetuksia. Se ajoitetaan yleensä noin vuoteen 150.
Kirjoituksen jakeista mielenkiintoisimpia ovat 99.13, jonka mukaan Kristuksella on yksi "hypostaasi" (olemus, salattu hengellinen todellisuus), sekä 102.3, jonka mukaan Kristus on käsittämätön suhteessa tähän hypostaasiin. Termi "hypostaasi" otettiin myöhemmin Nikean kirkolliskokouksessa käyttöön kolminaisuusopin määritelmässä.
Pakanamaan kartta
Pakanamaan kartta on Neil Hardwickin kirjoittama ja ohjaama muistinmenetyksen ja ekoterrorismin teemoilla pelaava kuusiosainen televisiosarja vuodelta 1991. Sarja kertoo Helena Koskisesta ja Tapanista, jotka tapasivat Englannissa kuvausmatkalla. Sarja alkaa siitä, kun Helena saa vakavan muistinmenetykseen johtavan aivovamman työtapaturmassa ja näyttelijä Risto Kareinen myy salakuuntelulaitteen sisältävän rannekellon virolaisen rokkiyhtyeen venäläiselle managerille sadalla markalla.
Tarinan rakentaminen palapelimäisesti useille aikatasoille oli uutta suomalaisessa televisiodraamassa. Sarjan syntyyn vaikuttivat Neil Hardwickin mukaan ympäristöfilosofi Pentti Linkolan ajatukset ekoterrorismista ja toisaalta tv-käsikirjoittaja Dennis Potterin tuotannot.
Tutkielma totuudesta
Tutkielma totuudesta on gnostilainen apokryfinen kirjoitus, joka tunnetaan Nag Hammadin kirjastosta (koodeksi IX, kirja 3). Sen ainoa tunnettu kappale on hyvin huonossa kunnossa ja niin katkelmallinen, ettei sen sisällöstä saa kovinkaan selkeää kuvaa.
"Tutkielma totuudesta" kertoo muun muassa syntiinlankeemuksesta poikkeavasti käärmeen näkökulmasta, käärmeen edustaessa gnostilaista jumalallisen viisauden periaatetta. Kirjoitus myös hyökkää oikeaoppisen, katolisen kirkollisen kristillisyyden ulkoisia tunnusmerkkejä vastaan.
Kirjoitus poikkeaa muista varhaiskristillisistä kirjoituksista esimerkiksi siinä, että sen mukaan marttyyrikuolema ei ole arvokas asia. Kirjoituksen mukaan se oli joidenkin mukaan elämän haaskaamista, eikä sillä ollut vaikutusta syntien anteeksiantoon tai pelastukseen. Samoin uskon julkinen tunnustaminen ei ollut tärkeää, jos se saattoi johtaa marttyyrikuolemaan:
ja
Nefronoftiisi
Nefronoftiisi on perinnöllinen munuaistauti, joka aiheuttaa munuaiskudoksen surkastuman.
Peittyvästi periytyvä nefronoftiisi puhkeaa tyypillisesti 7–12-vuotiaana, vallitsevasti periytyvä vasta yli 20-vuotiaana. Peittyvästi periytyvä muoto on tavallisin.
Kumpaakin nefronoftiisin muotoa leimaavat jokseenkin samankaltaiset oireet. Suurimmat erot niiden välillä ovatkin periytymistavassa ja alkamisiässä. Munuaisten toiminta häiriintyy niiden virtsan väkevöittämiskyvyn heiketessä. Aluksi potilas saattaa esimerkiksi tuntea jatkuvaa tarvetta juoda ja virtsata. Sairauteen liittyy aneemisuutta, ja pituuskasvu alkaa hidastua.
Nefronoftiisi johtaa munuaisten vajaatoimintaaan ja munuaisensiirtotoimenpiteeseen. Sairauden yleisyydestä ei ole varmoja tietoja, mutta sen tiedetään olevan Suomessa kolmanneksi yleisin syy munuaisensiirtoon lapsilla.
Siniantilooppi
Siniantilooppi ("Hippotragus leucophaeus") on sukupuuttoon kuollut hevosantilooppilaji, jonka hävittivät afrikaanit vuonna 1779. Sen nimi tulee suurimmaksi osaksi harmaansinisestä turkista. Sen elinalue oli pieni alue Kapmaassa. Sillä on kyseenalainen kunnia olla ensimmäinen Afrikassa sukupuuttoon kuollut eläinlaji, jonka ihminen oli metsästänyt sukupuuttoon. Siniantilooppi söi kasveja. Sosiaalinen käyttäytyminen oli todennäköisesti samanlaista kuin muilla antilooppilajeilla. Lajista on nykyään vain viisi säilynyttä taljaa ja piirroksia, jotka ovat ainoat todisteet tämän kauniin antilooppilajin elämästä.
Tom Skerritt
Tom Skerritt (s. 25. elokuuta 1933, Detroit, Michigan) on yhdysvaltalainen näyttelijä. Hänen ensiesiintymisensä televisiossa oli vuonna 1962 valmistuneessa televisiosarjassa "Combat!", jota seurasi rooli elokuvassa "War Hunt" samana vuonna.
Skerritt valmistui detroitilaisesta David Mackenzie High Schoolista vuonna 1951. Vuodesta 1988 lähtien hän on asunut Seattlessa, Washingtonissa.
Skerrittin merkittävimpiin elokuvasuorituksiin kuuluvat muun muassa rooli elokuvassa "M*A*S*H" (vaikkakin ohjaaja Robert Altman leikkautti suuren osan Skerrittin roolihahmon vuorosanoista), "Harold and Maude", "Alien – kahdeksas matkustaja", "Contact" ja "Top Gun – lentäjistä parhaat".
Skerritt on esiintynyt myös useissa televisiosarjoissa, joista Suomessa tunnetuin lienee 1990-luvulle sijoittuva perhedraama "Rooman sheriffi".
Skerritt esiintyy myös Microsoftin Windows Vista -käyttöjärjestelmän nettioppaassa.
George Huntington
George Huntington (9. huhtikuuta 1850 – 3. maaliskuuta 1916) oli yhdysvaltalainen lääkäri, jonka mukaan Huntingtonin tauti on nimetty.
Huntington syntyi New Yorkin Long Islandilla 1850. Hän oli vanhasta lääkärisuvusta, joka oli asunut Long Islandilla vuodesta 1797. Huntington opiskeli lääketiedettä Columbian yliopistossa. Hän kuvasi itsensä mukaan nimetyn oireyhtymän ensimmäisenä ihmisenä 1872. Hän totesi lääkärinuransa aikana useita tautitapauksia.
Huntington työskenteli uransa loppuun saakka Duchessin piirikunnassa. Hän vetäytyi eläkkeelle 1915 ja kuoli vuotta myöhemmin keuhkokuumeeseen.
Melkisedek (kirja)
Melkisedek on gnostilainen apokryfinen kirjoitus, jotka tunnetaan Nag Hammadin kirjastosta (koodeksi IX, kirja 1). Kirjoitus on hyvin vaurioitut ja katkelmallinen. Se käsittelee Melkisedekiä, joka oli Vanhassa testamentissa "Salemin kuningas ja Korkeimman Jumalan pappi", jumalallisena välittäjähahmona. Tässä kirjoituksessa paljastetaan, että Melkisedek oli Jeesus Kristus. Melkisedek, Jeesuksena, elää, saarnaa, kuolee ja kokee ylösnousemuksen.
Kirjoitus torjuu doketistisen tulkinnan Jeesuksesta, ja keskittyy apokalyptiseen eskatologiaan toteutuneen sijasta. Kirjoitus ajoitetaan vuosiin 150-255.
Martin de Knijff
Martin de Knijff (s. 2. lokakuuta 1972, Göteborg) on ruotsalainen pokerin ja urheiluvedonlyönnin ammattilainen. De Knijffin lempinimi on "The Knife" (veitsi).
De Knijffin isä on hollantilainen ja äiti ruotsalainen. Perhe muutti Falkenbergiin Martinin ollessa 5-vuotias. Vuonna 1992 hän muutti Tukholmaan. Nykyisin hän asuu Las Vegasissa yhdessä poikansa Robinin ja tyttöystävänsä Aman kanssa. De Knijffistä tuli maailman nuorin bridgen suurmestari 21-vuotiaana, mutta suuntautui sen jälkeen enemmän pokeriin.
Pokerimaailman tietoisuuteen Martin de Knijff nousi World Series of Pokerin pääturnauksen kolmannellatoista tilalla vuonna 2002 (voittosumma 60 000 dollaria). Sen jälkeen hän oli World Poker Tourin ensimmäisen kauden mestaruusturnauksessa vuonna 2003 viidestoista voittaen 26 664 dollaria. Vuotta myöhemmin huhtikuussa 2004 hän voitti vastaavan kisan ja silloin ennätykselliset 2 728 356 dollaria. Vajaata kuukautta myöhemmin De Knijffin menestys jatkui WSOP:n 5000 dollarin no limit hold'em -turnauksen kakkostilalla.
Marraskuussa 2007 De Knijffin pokeriuran turnausansiot ylittivät 3,2 miljoonaa dollaria ja hän on The Hendon Mobin tilastojen mukaan toiseksi eniten pokeriturnauksissa ansainnut ruotsalainen (eniten on ansainnut Chris Björin).
Martin de Knijff on Martinspoker.com-nettipokerihuoneen perustaja.
Princess Harbour
Princess Harbour on pieni asutuskeskus ja satama Winnipegjärven itärannalla Manitoban provinssissa Kanadassa. Se sijaitsee noin 220 kilometriä pohjoiseen Winnipegistä, Bloodveinin kylän luoteispuolella. Princess Harbourin ja Bloodveinin välillä on myös tieyhteys.
Princess Harbour toimii kalastajien käyttämänä satamapaikkana, ja on samalla Bloodveinista Matheson Islandiin liikennöivän lautta-alus MV Edgar Woodin pysähdyspaikka.
Klingenthal
Klingenthal on kaupunki Vogtlandkreisin piirikunnassa Saksin osavaltiossa Saksassa. Se sijaitsee lähellä Tšekin rajaa 29 kilometriä kaakkoon Plauenista, ja 33 kilometriä luoteeseen Karlovy Varysta. Kaupungin asukasluku oli 8 674 vuoden 2016 lopussa. Klingenthalissa sijaitsee myös mäkihypyn suorituspaikka Vogtlandarena.
Kasakeemeemisekak Islands
Kasakeemeemisekak Islands on saaristo Manitoban provinssissa, (Kanada) Winnipegjärven itärannalla lähellä Gull Harbourin kylää. Saariston kokonaispinta-ala on noin 24 km². Saariston nimi on creen kieltä ja tarkoittaa "monta saarta".
Saaristo käsittää useita pääasiassa graniitista muodostuneita saaria, jotka sijaitsevat Kanadan kilven kivikkoalueen ja eteläisemmän preerian maannosalueen rajamailla. Alueen kasvillisuus on pääasiassa havu- ja lehtimetsätyyppistä, ja se on kansainvälisesti merkittävä useiden lintulajien pesimä- ja levähdysalue.
Pietarin kirje Filippukselle
Pietarin kirje Filippukselle on gnostilainen apokryfinen kirjoitus, joka tunnetaan sekä Nag Hammadin kirjastosta (koodeksi VIII, kirja 2) että Codex Tchacoksesta. Se alkaa lyhyellä kirjeellä, joka esittää olevansa apostoli Pietarin apostoli Filippukselle lähettämä. Kirjettä seuraa kertova osuus ja gnostilainen käsittely Kristuksen luonteesta.
Kirjoitus on todennäköisesti kirjoitettu toisen vuosisadan loppupuolella tai 200-luvun alussa. Sen alkuperäinen kieli on ollut kreikka, mutta nykyisin tunnetut kappaleet ovat koptinkielisiä käännöksiä.